கேள்வி: தென்னை சிவப்புக் கூன் வண்டு - சேதங்கள் பற்றி விளக்கவும்.
பதில்: இந்த வகை சிவப்பு வண்டுக்கள், உலகமெங்கும், 19 க்கும் மேற்பட்டபனை இனங்களைத் தாக்குவதாகக் கூறப்படுகிறது மேலும் இது உலகின் மிக மோசமான வண்டாகக் கருதப்படுகிறது. தென்கிழக்கு ஆசியாவில் தென்னை மரங்களில் இதன் தாக்கம் முதன்முதலில் பதிவாகியிருந்தாலும் , கடந்த இரண்டு தசாப்தங்களாக பல மத்திய கிழக்கு நாடுகளில் பேரீச்சை மரங்களிலும் பாதிப்பை ஏற்ப்படுத்தியுள்ளது, தற்போது ஆப்பிரிக்கா மற்றும் ஐரோப்பா வரை அதன் வரம்பை விரிவுபடுத்தியுள்ளது. இவ்வண்டுகள் மரத்தின் தண்டுப்பகுதியில் குடைந்து சிறு துவாரத்தை ஏற்படுத்தி உள்ளே சென்று சதைப்பற்றை சிறிது சிறிதாக தின்று விடும். நாளடைவில் பாதிக்கப்பட்ட மரங்கள் முறிந்து விடும். வண்டுகள் துளைத்த துவாரத்தின் வழியாக ஒரு வித பழுப்பு நிறத் திரவம் வடியும்.
கேள்வி: தென்னை சிவப்புக் கூன் வண்டு - கட்டுப்பாட்டு முறைகள் பற்றி தகவல் சொல்.
பதில்: * பாதிக்கப்பட்ட மரங்களை அப்புறப்படுத்த வேண்டும் * பாதிக்கப்பட்ட மரத்தின் துவாரங்களில் இரண்டு செல்பாஸ் மாத்திரைகளை வைத்து அடைத்து விட வேண்டும் * நுவக்ரான் மருந்தை வேர் மூலம் செலுத்த வேண்டும் * இயற்கை முறையில் கட்டுப்படுத்த 'இனக்கவர்ச்சி பொறி' கொண்டு வண்டுகளை கவர்ந்து அழிக்கலாம்